**PRESSEMEDDELELSE**

**Ny ridsestift efter Sikkens gør korrosionstest nemmere og mere præcis**

*Effektiv forberedelse til salttågetest – uden sved på panden!*

Strenometer ApS er glade for at kunne præsentere en ny professionel ridsestift efter Sikkens, der gør korrosionstest nemmere og mere præcis.

Ved korrosionstest, såsom salttågetest, er det afgørende at kunne lave præcise og ensartede ridser i prøvepladerne. Den nye ridsestift Sikkens Model 463-Pro, er udviklet med fokus på netop dette: En nem, effektiv og ergonomisk løsning til at producere definerede skader på belagte metalplader.

Ridsestiftmetoden bruges til at vurdere korrosionsbeskyttelsens effektivitet under en overfladebehandling. Ved at ridse belægningen op kan man simulere realistiske skader og måle hvor godt beskyttelsen fungerer når metallet eksponeres – fx i en salttågetest. Længden af den underliggende skade anvendes som et mål for korrosionsbeskyttelsen.

Til forskel fra tidligere ridseværktøjer er den nye ridsestift monteret med gummihjul, der gør det markant lettere at lave lige ridser, og den er ikke nær så fysisk krævende at bruge. Det betyder mindre variation og mere pålidelige testresultater – og en bedre arbejdsdag.

Fordele:

* Nem og præcis håndtering – også ved frihåndsbrug.
* Kan bruges af både højre- og venstrehåndede.
* Skarp kniv (1,0 mm bredde som standard) med støttehjul eller støtteknap sikrer stabilitet og ensartethed.
* Justerbar knivposition for optimal dybdekontrol.
* Mulighed for andre knivbredder (0,5 mm og 2,0 mm).

Uanset om man arbejder efter standardiserede testrutiner eller har brug for fleksibilitet til specialopgaver – fx St. Andreas-korsmønster – leverer denne ridsestift høj præcision med minimal indsats.

Yderligere information om **ridsestift Sikkens 463-Pro** kan hentes hos:
Strenometer ApS, Kongevejen 213, 2830 Virum, 45 95 07 00, salg@strenometer.dk

*Strenometer ApS er et førende specialfirma inden for instrumenter og testapparater til farve- og lakindustrien, kunststofindustrien samt tekstilindustrien. Vi har en bred og veldokumenteret viden, og vores rådgivende personale har relevant markedserfaring og derfor et godt kendskab til den praktiske anvendelse af vores produkter.*